

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

10 Αυγούστου, 2023

**Δελτίο Τύπου 1**

**Οδική σύγκρουση με τετράτροχη μοτοσικλέτα**

**Τραυματίστηκαν έξι πρόσωπα**

Γύρω στις 3.30 χθες το απόγευμα, ενώ γυναίκα ηλικίας 42 ετών οδηγούσε τετράτροχη μοτοσικλέτα σε χωράφι σε παραλιακή περιοχή της Πάφου, έχοντας ως συνεπιβάτη ανήλικο αγόρι ηλικίας 7 ετών, κάτω από συνθήκες που διερευνώνται, έχασε τον έλεγχο της μοτοσικλέτας και παρέσυρε τέσσερα πρόσωπα ηλικίας 47, 40, 11 και 6 ετών, τα οποία βρίσκονταν στην άκρη του χωραφιού.

Αμέσως μετά το ατύχημα, όλα τα πιο πάνω πρόσωπα καθώς και η τετράτροχη μοτοσικλέτα έπεσαν στη θάλασσα από ύψος 5 περίπου μέτρων.

Στο σημείο κλήθηκε ασθενοφόρο το οποίο μετέφερε τα πιο πάνω πρόσωπα στο Γενικό Νοσοκομείο Πάφου όπου, η οδηγός της τετράτροχης κρατήθηκε για νοσηλεία αφού διαπιστώθηκε ότι υπέστη κάταγμα σπονδύλου. Για νοσηλεία κρατήθηκαν επίσης τα δύο παιδιά ηλικίας 11 και 6 ετών, ενώ τα υπόλοιπα πρόσωπα πήραν εξιτήριο. Η κατάσταση της υγείας των τραυματιών θεωρείται εκτός κινδύνου.

Ο Αστυνομικός Σταθμός Πέγειας σε συνεργασία με την Τροχαία Πάφου συνεχίζουν τις εξετάσεις.

 Κλάδος Επικοινωνίας